Decisions archivos - Sandra Parés\nWritten by Sandra Parés on 04/02/2016 . Posted in Ser un mateix. 1 Comment\nWritten by Sandra Parés on 07/01/2016 . Posted in Eines de poder. Feu un comentari\nQuan comença l’any nou sempre em venen ganes de fer balanç de l’any que deixo enrere i proposar-me alguna cosa nova per el que comença. Segur que som moltes persones les que ens fem propòsits per el nou any. Comença un any i es com si ens carreguéssim de nova energia per tornar a començar.\nSi ets de les que es fa propòsits d’any nou, estic segura que més d’un cop t’ha passat el mateix que a mi em passava: a principis d’any escrivia les coses que volia aconseguir canviar o els objectius que volia assolir, i en aquell moment em sentia carregada d’il·lusió i força, i ho veia tot possible, ¡tot un any per endavant! Però la majoria d’aquests propòsits acabaven en un no res. Jo diria que en menys d’un mes abandonava bona part del que m’havia proposat.\nCrec que els propòsits que abans s’esborraven eren els que m’obligaven a fer canvis interns personals: canviar alguna actitud o alguna forma de pensar. I els que aconseguia mantenir anaven més lligats a fer una activitat: un curs, apuntar-se al gimnàs…\nTags: Actituds, Decisions\nWritten by Sandra Parés on 02/12/2015 . Posted in Ser un mateix. Feu un comentari\nSovint quan hem de prendre una decisió important ens apareixen dubtes sobre quina és la decisió “correcta”.\nDe vegades inclús podem sentir com si a dins tinguéssim dues o més veus diferents que posen pros i contres i no es posen d’acord. I no sempre sabem a quina de les veus fer cas, perquè cada una té la seva part de raó. Hi ha moments que podem tenir molt clara una opció, i sense saber com, ens trobem una altra vegada confusos o amb una visió completament diferent.\nEls dubtes ens estan mostrant que no sabem quina és la millor solució per a nosaltres ni la que ens conduirà al millor lloc.\nUs preguntat mai perquè dubtem?\nTags: Decisions, Pors\nCom afrontar els pensaments negatius\nWritten by Sandra Parés on 18/11/2015 . Posted in Eines de poder. Feu un comentari\nMoltes persones tenim pensament negatius. De vegades esperem el pitjor de les situacions o ens preocupem per un fet que no sabem si passarà. També podem pensar malament de nosaltres i de les nostres capacitats o creure que algunes de les actuacions dels altres són per fer-nos mal. Potser trobem que les coses mai ens estant bé o inclús creiem que la vida és perillosa.\nSi feu l’exercici de posar-vos en actitud d’observador del que penso, és a dir, de mirar i adonar-me dels pensament que van passant pel meu cap, veureu que molts dels pensament que tenim tenen una connotació negativa ja sigui vers nosaltres, els altres o les circumstàncies.\nSense adonar-nos, moltes persones acabem agafant l’hàbit de pensar en negatiu: detectar i assenyalar tot el que està malament (per nosaltres) sense tenir en compte les coses positives. Es com si el focus de la nostra ment només tingués en compte el que no ens satisfà o el que creiem que pot ser un perill potencial (moltes vegades imaginari).\nTags: Autoconeixement, Decisions\nParar per estar amb mi mateix\nWritten by Sandra Parés on 11/11/2015 . Posted in Eines de poder. Feu un comentari\nAvui en dia el temps se’ns escapa i el perseguim contínuament. De vegades només despertar-nos ja comencen a córrer: per esmorzar, per portar els nens a l’escola, per anar a treballar, per deixar a punt el dinar… El rellotge marca el nostre ritme i tenim tantes coses per fer que si no ens afanyem perdem oportunitats.\nNo ens en donem compte i això s’acaba convertint en un hàbit. El nostre dia a dia passa a ser una carrera per arribar a la següent fita. Però quan hi hem arribat, no ens podem entretenir perquè encara tenim molts llocs als que volem arribar.\nQuan estem dins aquesta voràgine és fàcil que ens deixem arrossegar pel que passa al nostre voltant, perdent de vista qui som nosaltres i el que volem. Tenim l’atenció posada al que passa a fora i a les coses que hem de fer o que ens exigim fer. I descuidem completament el nostre interior: el que sentim i el que volem de veritat. Moltes vegades això ens porta a sentir-nos buits, perduts o que la vida ens passa sense viure-la de veritat. Quan arribem en aquest punt és important parar, aturar-nos i mirar endins per tornar a connectar amb nosaltres mateixos.


Aquest any que fem cinquè hem començat a anar a l’aula de ciències. A l’aula de ciències hi ha coses molt delicades. Hi ha ossos, esquelets, animals dissecats, microscopis i més coses. L’Albert ens ha ensenyat a fer pràctiques com la de la ceba: vam agafar una pell, li vam posar un colorant groc i vam veure les seves cèl·lules.\nEn canvi l’altre dia vam anar a veure les cèl·lules de la boca i ens va sortir malament, no vam veure res. Un fracàs absolut. Llavors vam fer una llista de les causes que podien haver fet fallar la practica. Després la vam tornar a fer d’una altra manera tenint en compte el que ens havia passat: vam rascar millor a la boca, vam evaporar mes l’aigua, vam posar menys colorant i vam posar més paciència i concentració.\nAmb aquesta practica hem après que per anar al laboratori a fer de científics és molt important la preparació, saber que volem fer i com. Per fer millor la pràctica fem unes quantes preguntes abans de començar: què volem saber?, com ho farem? Què necessitem? I què creiem que passarà? Després podem veure els resultats i treure conclusions. D’això hem après que un fracàs també ens pot fer avançar i millorar\nThis entry was posted in Experiments, General on 19 novembre 2009 by albert.


Un Tibidabo accessible per a tothom | Info Barcelona | Ajuntament de Barcelona\nDissabte, 3 de març, s’obre la temporada al Parc d’Atraccions Tibidabo amb novetats que milloren l’experiència dels visitants i amb la consolidació de la seva vessant didàctica, solidària i sostenible. Fins al mes de juliol el parc estarà obert tots els caps de setmana i dies festius de les onze del matí a les set del vespre.\nEl parc va tancar el 2017 amb un nou rècord de 732.000 visitants, la majoria dels quals provenien de l’àmbit metropolità. En la presentació de la nova temporada, el regidor de Presidència, Eloi Badia, ha afirmat: “El Tibidabo és un parc que la gent s’ha fet molt seu, i el nostre objectiu és seguir consolidant aquesta idea de parc públic, accessible i assequible per a tothom.”\nAmb aquest objectiu, enguany es renovarà la concessió de beques per a joves en risc d’exclusió social i es reforçarà el compromís solidari amb l’organització de setze accions conjuntes amb diferents ONG.\nTambé es reforcen les accions d’educació com el cap de setmana de la Robòtica, el 24 i 25 de març, o el Mes de l’Alimentació, a l’octubre, en col·laboració amb la Fundació Alícia.\nLes novetats d’atraccions i espectacles\nLa principal novetat d’enguany serà el Castell dels Contes, l’antic Castell Encantat, on es despertarà o reforçarà el gust per la lectura entre grans i petits. Els visitants hauran d’interactuar amb els fantasmes i bruixots que habiten el castell i que els ajudaran a identificar els escenaris dels contes més populars a les diferents estances màgiques.\nEl Dididado, el cinema en 4D del parc, fa 10 anys i per celebrar-ho es reestrenarà Puja’m a la lluna, a més de la nova aventura La recerca dels cavallers. També hi ha un nou espectacle al Marionetàrium amb la Compañía de Marionetas Herta Frankel i nous espectacles de cloenda i d’animació itinerant per tot el recinte.\nPel que fa a la millora de la infraestructura, es renovarà el Camí del Cel, la zona panoràmica del parc, i s’instal·laran nous lavabos innovadors i tematitzats amb elements de màgia i fantasia.


El coneixement és amor | Cap a la Nova Creació\nEl coneixement és amor\n30 Mai 2020 .\tDeixa un comentari\n30 de maig de 2020 – Vigília de la Pentecosta\nMissatge de l’Esperit Sant\nHeu arribat a aquest dia important, en el qual recordeu la meva vinguda sobre l’Església, fruit del Sacrifici de Jesucrist. Abans, en efecte, podia actuar plenament només en alguns individus, en els profetes i en els sants però no en tot el poble. Després de la mort i resurrecció de Jesús, vaig poder davallar sobre tot el poble de Déu per santificar-lo, per recordar a cada un i a tots l’ensenyament de Jesús, l’ensenyament profund que veu rebre ja en el moment de la concepció, si veu dir sí a Déu.\nJesús va dir clarament que el món no pot rebre’m perquè no em veu i no em coneix. Podeu constatar la veritat de les seves paraules: el món no em veu, no em coneix, no pot rebre’m perquè no m’estima, no em busca i no m’implora. Ningú pot conèixer allò que no estima perquè el coneixement és amor: el veritable coneixement, no el racional, escolàstic o científic, floreix en l’amor. L’amor es nodreix de silenci; no el silenci mort del món, sinó el SILENCI CREATIU, és a dir, aquell en el qual jo actuo com a Creador per donar-vos la vida i renovar-la en vosaltres.\nEn el silenci profund del vostre ser, quan us inclineu davant Déu, reconeixent ésser humils creatures, jo genero en vosaltres la vida. Així floreix el coneixement i jo actuo plenament en vosaltres. El mateix val pel poble: si un poble sencer viu immers en el silenci creatiu i em vol conèixer, em faig conèixer, perquè estic dins vostre, estic amb vosaltres, actuo per sobre vostre i em podeu conèixer. Els rius d’aigua viva dels quals ha parlat Jesús, no brollen només de l’íntim de qui creu en Crist, sinó també del si d’un poble sencer. Això és el que espero de vosaltres: que del si d’aquesta Església en brollin rius d’aigua viva que banyin el desert de la vostra humanitat.\nFills, com a Església de Jesucrist de l’Univers, m’heu consagrat aquest any 2020, per això no us sorprengueu del que està passant a la Terra. Déu confon els plans de les nacions i jo he intervingut amb potència per remoure fins a les arrels aquesta humanitat. Us he de salvar del greu perill que prové del cor dels homes, de la maldat dels poderosos, d’aquells que en el baix Univers conspiren per baixar a la Terra a conquerir, matar, robar i a destruir completament el poble de Déu. Ara la Terra plora i sofreix. Els poderosos estan perduts, confosos, no saben què passarà. El mateix Satanàs tremola perquè veu que el Senyor, Déu Omnipotent, pot desmantellar en un instant tots els seus plans, elaborats durant mil·lennis.\nFills, us demano que consagreu contínuament els malalts i les víctimes d’aquesta pandèmia, perquè siguin màrtirs per la salvació de la Terra. Jo no hauria volgut mai aquesta situació però la maldat de l’home l’ha fet possible i jo ho he permès per desmantellar els plans dels dominadors de la Terra.\nPregueu i oferiu a Déu els que sofreixen i les víctimes d’aquest virus, a fi que el seu sacrifici no sigui en va. Si aquesta Església fa això, el sofriment i la mort de moltes persones esdevindran salvífics. Encara que no tots sofreixin o morin cristianament, si són ajudats, oferts a Déu i santificats, els seus sofriments i la seva mort esdevenen un martiri que clama davant Déu. L’Església de Jesucrist de l’Univers, unida i oferta a través de Maria Corredemptora, pot ajudar a molts a redimir-se, indicant el camí cap a la salvació.\nMalauradament, el que passarà encara a la Terra serà greu, perquè aquesta humanitat, per si mateixa, no vol canviar. Però això no us ha d’espantar perquè us protegeixo i allunyo el mal de vosaltres. El que us demano avui és la fidelitat a tot el que us ha estat donat, la fidelitat a la vida que us dono. No traïu mai la vida de Déu, perquè la vostra vida no es transformi en mort. Sigueu fidels a la vida que heu rebut i aquesta florirà en vosaltres, florirà també el desert.\nSóc Aquell que parla des del foc. Moisès ho recordava al poble d’Israel en el desert, quan deia: “el Senyor us va parlar des del foc”. Sí, jo sóc el foc des del qual us parla la Santíssima Trinitat i us envio com les torxes del meu foc a incendiar la Terra. Us envio als fills de Déu dispersos i sofrents que ploren i moren. Tenen necessitat de la llum, tenen necessitat del meu foc. També vosaltres esdevindreu l’Església que parla des del foc, del foc del meu amor.\nSigueu senzills, serens, forts i madurs. Amb la maduresa de Crist, acolliu tota prova no com una desgràcia que us cau a sobre, sinó com una oportunitat que Déu us concedeix per millorar i enfortir-vos a vosaltres mateixos, exercitant totes les virtuts, per entrar en joc i esdevenir creatures noves.\nUs sostinc i us estimo. Davallo sobre vostre amb tota la potència trinitària, en el nom del Pare, del Fill i de l’Esperit Sant”.\n Cfr. Jn 14, 17\n Es refereix a la greu pandèmia del coronavirus Covid19, que des de principis del 2020 ha provocat milers de víctimes a la Terra.\n Cfr. Dt 4, 12-15; Dt 4, 33-36; Dt 5, 4-24\n Cfr. 2Pe 1, 1-8\nEntrada anteriorEl Rostre de Maria SantíssimaSegüent entradaReflexió – Celebrar la Pentecosta


Wikiloc - ruta Argentera - Llaberia - Argentera per: Peiró - Revolts - Pas de les Cabres - Cavall Bernat - Castell - l' Argentera, Catalunya (España)- GPS track\nArgentera - Llaberia - Argentera per: Peiró - Revolts - Pas de les Cabres - Cavall Bernat - Castell\n6.347 332 452\nVista 981 vegades, descarregada 17 vegades\nExcursió una mica llarga però que permet unir l'Argentera i Llaberia mitjançat un circuit que transita per pistes i senders ben senyalitzats i força trillats. Els paratges visitats són molt bonics i les vistes en diferents parts del circuit són espectaculars. No cal dir, que es pot fer perfectament el circuit en sentit invers, heu de valorar avantatges i inconvenients: Per exemple, és més agradable pujar que baixar el sender del Castell, però també és força interessant passar per Colldejou quan l'excursió està prou avançada.\nSortim de l'Argentera pel GR-7 direcció al portell del Peiró. Continuem pel GR-7 dalt de la Serra i ens adreça al Coll Roig on trobem la carretera de Colldejou a La Torre que seguim uns metres per la dreta. Ascendim pel GR-7 i més endavant deixem la derivació que va a la Mola i anem direcció Colldejou. En una altra bifurcació, abandonem el GR-7 i seguim la pista del Coll de Freginals que després de tornar a connectar amb el GR-7 ens adreçarà al coll del Guix. Continuem pel GR-7 fins una bona part del camí dels Revolts que abandonarem per seguir el camí sota cingle que ens portarà al Pas de les Cabres on gaudirem d'unes vistes espectaculars. Les marques de pintura blava ens retornaran al GR-7 i aquest ens acompanyarà fins a Llaberia.\nJust a la sortida del poble al costat del pàrquing de cotxes, iniciarem el camí fins al coll de Colivassos. Allí, un pal indicador ens senyalarà el camí fins al Cavall Bernat i posteriorment connectarem amb el camí de Pratdip a Colldejou. Seguirem el PR-C 96 passant primer per Colldejou i arribant després al Castell d'Escornabou. D'aquí retornarem a l'Argentera pel bonic sender del Castell.\nHola, ha trobat interessant aquesta ruta Argentera - Llaberia - Argentera per: Peiró - Revolts - Pas de les Cabres - Cavall Bernat - Castell https://ca.wikiloc.com/rutes-senderisme/argentera-llaberia-argentera-per-peiro-revolts-pas-de-les-cabres-cavall-bernat-castell-3805828 Salutacions, Wikiloc - Rutes del Món


Serventes de la Passió, Mons. Sergi Gordo , Vida religiosa\n(Església Arxidiocesana de Barcelona. 27 maig, 2019) Les Serventes de la Passió han celebrat una eucaristia presidida per Mons. Sergi Gordo, bisbe auxiliar de Barcelona. La festa a la casa Generalícia ha aplegat a tota la congregació per celebrar la festa de la Mare de Déu de la Visitació. Un dia molt especial per les serventes de la passió que commemoren a la seva patrona al barri del Guinardó.\nMare de Déu de la Passió\nLa venerable Teresa Gallifa, fundadora de les Serventes de la Passió, era devota de la Visitació de Maria a la seva cosina Isabel, aquesta festivitat se celebra cada 25 de maig dia que la congregació tria per celebrar plegades un dia tan especial. “Quin és el significat per a nosaltres la Visita de Maria a la seva cosina?” es preguntava el bisbe Sergi Gordo. En la seva resposta va parafrasejar al papa Sant Joan Pau II. “Veiem per sobre de tot la solidaritat de la Mare de Déu, que moguda per la caritat i per l’amistat s’acosta a casa d’Isabel”.\nSegons Sant Joan Pau, “Isabel respon a Maria dient «Beneïda tu entre totes les dones i beneit el teu fruit del vostre sant ventre». Una expressió d’Isabel que entraria després a l’Ave Maria convertint-se en una de les pregàries més freqüents de l’Església. Per Mons. Gordo ens hem de quedar amb “aquesta aproximació al misteri de la Visitació amb la solidaritat i servicialitat de Maria amb Isabel amb la qual va estar sis mesos”.\nLa Visitació, un referent\n“La Mare Teresa Gallifa té una devoció especial amb la Visitació perquè amagava el desig de viure la sorpresa d’Isabel, una sorpresa d’on neix la fe cristiana”. Així ho explicava el bisbe auxiliar de Barcelona que treia d’aquest passatge “una defensa de la dignitat de la maternitat”\nTeresa Gallifa, defensora de la dona gestant\nEl dia 25 de maig no és només un dia per recordar la Visitació de Maria. Per les serventes de la passió, també és un dia per recordar a la seva fundadora M. Teresa Gallifa, una “veritable dona forta”. Nascuda a Sant Hipòlit de Voltregà el 1850, de família pobra, va treballar en un teler domèstic, es va casar i va tenir set fills, cinc d’elles morts en la infància.\nMés tard, comença a treballar com a llevadora. 14 anys després de contraure matrimoni el seu marit mor i és el moment en què funda la Pia Unió, que temps després es convertirà en les Serventes de la Passió del Senyor. Morirà el 1907 amb 56 anys a Barcelona. Abans de morir va dir a les germanes de la congregació. «Moro tranquil·la i confiant en Déu, esperant que per mediació vostra se salvaran moltes ànimes». Les seves restes descansen a la Casa General.\nPer Mons. Gordo, la M. Gallifa era una dona “valenta i solidària”. “Va ser una gran creient que es va emmirallar en la Passió del Senyor” explicava. “Sobretot, era una defensora de la vida i la fundadora d’una obra al servei de la vida per a dones joves gestants. Unes dones sovint mal vistes per una maternitat extramatrimonial i sense ajuda per part de la societat”. Per a Teresa Gallifa hi havia una màxima que sempre repetia. «En qualsevol part em posaria per salvar una ànima, una vida».


Balanç de la trobada sobre Consorcis de residus i el seu paper davant l'economia circular - Consorcio Valencia Interior Balanç de la trobada sobre Consorcis de residus i el seu paper davant l'economia circular - Consorcio Valencia Interior\nBalanç de la trobada sobre Consorcis de residus i el seu paper davant l’economia circular\n“Comunicació i participació són els grans reptes de l’economia circular” segons van destacar els assistents al desdejuni organitzat per Llevant EMV en torno a la gestió dels consorcis de residus i l’economia ciruclar.\nConsorcis, ajuntaments i col·lectius ecologistes consideren clau la conscienciació de la ciutadania per a aconseguir un model sostenible de producció i de consum que permeta el reciclatge de deixalles i la cura del medi ambient.\nFalta una millor comunicació per a aconseguir una major conscienciació sobre l’economia circular i el reciclatge per part de la ciutadania i del sector empresarial. Així ho van denunciar representants tant de consorcis de gestió de residus com dels ajuntaments o de col·lectius ciutadans i organitzacions ecologistes durant el desdejuni informatiu que va acollir divendres passat Levante-EMV en les instal·lacions del Club Diari. Tots ells van apuntar a la necessitat que la ciutadania prenga responsabilitat dels resultats de les seues accions a casa de cara a contribuir a cura del medi ambient.\n«El repte és brutal. I és un repte de comunicació en primer terme perquè els nostres veïns no són conscients d’això». Així de contundent iniciava el debat Ángel Rodríguez, gerent del Consorci València Interior (CVI), una entitat que gestiona els residus de cinc comarques de la província de València i que es va encarregar de patrocinar una cita que, moderada pel periodista de Levante-EMV Julio Monreal, va comptar també amb la participació de Sara Bort, gerent de l’Entitat Metropolitana per al Tractament de Residus (EMTRE); Roberto Bermell, responsable de Relacions Institucionals de la Federació Valenciana de Municipis i Províncies (FVMP); Anna Pons, directora del Centre d’Educació Ambiental de la Comunitat Valenciana; i María Vicente, coordinadora d’Ecologistes en Acció en la Comunitat Valenciana. Així mateix, el director general de Qualitat i Educació Ambiental de la Generalitat Valenciana, Joan Piquer, va aportar la seua visió a través d’un vídeo que es va emetre en l’inici de la taula de debat.\n«L’economia del futur o és circular o no serà», va asseverar Piquer, que va avançar que la societat haurà d’adaptar-se als nous paradigmes de gestió del Pla d’Acció d’Economia Circular de la Unió Europea basats en «la reutilització al màxim de l’aigua tractada, la gestió de recursos que contenen els residus, oblidar l’abocador com a alternativa de gestió dels residus, la digitalització de la indústria i de l’administració o la transparència en l’accés a la informació en els processos d’economia circular».\n«Fa ja més de 40 anys que estem tenint informació que l’actual model ens està abocant a l’autodestrucció, però la societat no està atenent el que això significa», va aprofundir Anna Pons, directora del Centre d’Educació Ambiental, que va apuntar que «en el 2050 es preveu que haurà augmentat un 70% la generació de residus». «Estem parlant d’economia circular perquè estem devastant els ecosistemes que ens donen la vida», va sentenciar María Vicente, d’Ecologistes en Acció. Davant això, la resposta és una aposta per l’economia circular i la reutilització de les pròpies deixalles, per a això, una de les claus és la separació dels residus per al seu posterior reciclatge. Però ho estem fent bé? «El 80% del que entra en el contenidor del ‘tot en un’ hauria d’anar a un que hi ha al costat que està especialitzat. El 60% dels residus van a l’abocador. Hi ha un marge de millora molt gran», va lamentar la gerent de la EMTRE, Sara Bort.\nI com es pot abordar aqueix dèficit? A través de la comunicació i la participació. «El repte és molt més gran que gestionar residus. Parlem d’una economia que siga sana, que tinga un impacte positiu en la nostra salut, les relacions humanes i l’entorn natural. Com fem això? Haurem d’indicar als veïns les coses que sanen i les que no», va assenyalar Ángel Rodríguez, gerent del CVI. «El fàcil és el treball en la planta. El difícil és a casa. Portem anys incidint en el que la gent ha de fer, però cadascun té la seua vida. Hi ha un 20% de gent que fins li lleva l’adhesiu al kiwi, un 20% de gent reaccionària que no ho farà mai i un 60% sobre el qual cal influir. Les plantes estan preparades, ens agradaria recollir més», va afegir.\n«Hi ha ajuntaments que fan coses interessantíssimes que després la ciutadania no acaba d’entendre o fins i tot rebutja. Fem comunicació del que estem fent per a millorar la vida de les persones», va reclamar Pons.\n«El nou repte no és només que millorem les nostres plantes de tractament, que sempre podem aconseguir que siguen més eficients, sinó que cal treballar abans que aqueix residu es genere, i que quan es genere ja es tracte de la manera correcta a les nostres cases», va completar Bort. «Quan entra en les nostres plantes hi ha un residu mesclat, que està contaminat i és difícil de tractar. Cal fer veure al ciutadà que la forma en què separa els seus residus a casa té un efecte directe en les plantes», va llançar.\nEn aqueix sentit, el Consorci València Interior porta ja més d’un lustre treballant amb la targeta El meu Compte Ambiental, amb la qual bonifica i realitza descomptes en les taxes als seus usuaris segons la quantitat de residus que porten a la seua xarxa d’ecoparcs. «Volem espentar amb incentius. En tres anys hem multiplicat per tres la recollida i els municipis del consorci han passat del 25 al 33% de recollida de residu separat», va explicar Rodríguez. «Hi ha ja 40.000 rebuts bonificats en el nostre àmbit. Dins de tres anys els ajuntaments hauran optat per una recollida intel·ligent bonificada que atribueix a cadascun la seua responsabilitat. Saps que si compres menys envasos, tires menys», va avançar el gerent del CVI, qui també va voler posar en valor la producció de comostaje domèstic promogut per l’entitat a fi de reduir el transport de residus i aprofitar-los en els cultius. En la EMTRE han pres nota i el seu gerent, Sara Bort, va avançar que la seua entitat està a punt de llançar projectes de bonificació.\nAixí mateix, tant Rodríguez com Bort van valorar la labor dels educadors ambientals, figura que va reivindicar Pons, al mateix temps que va insistir que «encara que pensem en l’escolar, en el demà, cal educar a la societat del ‘ja’ i buscar un canvi d’hàbits». Pons va incidir també en què «encara més important que reciclar és reduir la generació de residus i modificar els patrons de consum», davant el que Vicente va agregar que no és només cosa dels usuaris: «No ens agrada que la responsabilitat siga dels consumidors i que l’hagen de saber tot. Als consorcis arriben un munt de residus, però per què arriben fins allí? Cal parlar de la responsabilitat del productor, de l’obsolescència programada, del consum… La responsabilitat és de qui posa el producte en el mercat».\nUn dels punts a tindre en compte serà la participació de la ciutadania en aquest procés, i en això tindran gran rellevància els ajuntaments. Així, Roberto Bermell (FVMP), va assegurar que des de l’entitat que representa «s’ha potenciat aquesta cultura i s’ha lluitat contra les accions incívicas». No obstant això, va apuntar que «cal ser transparents i informar perquè els ciutadans coneguen tot el procés i també els costos», per al que va recordar que hi ha mecanismes de comunicació ja establits amb la ciutadania com les pàgines web. A més, Bermell va reivindicar el valor dels plans locals de residus, realitzats pels ajuntaments, que compten amb l’experiència dels seus veïns i veïnes.\n«La participació ciutadana és el camí. Hi ha un error de comunicació. Això és màgia i ningú sap què passa amb el fem, i després arriba un polític i fica una taxa que cal pagar. Hem d’aconseguir que els ciutadans no ens vegen com uns enemics per posar-los una taxa», va afegir Rodríguez. Però segons María Vicente «és molt senzill. Per què a Alemanya reciclen més? Perquè els multen». La dirigent ecologista, no obstant això, va llançar un missatge optimista i esperançador: «Tenim una capacitat d’adaptació enorme, i la pandèmia ens ho ha demostrat».\nLa recollida porta a porta s’obri camí\nEnfront de l’habitual recollida a través d’illes de contenidors, està guanyant cada vegada més espai la recollida porta a porta, una alternativa que va defensar amb perseverança María Vicente, d’Ecologistes en Acció. «El contenidor és un gran enemic. El sistema porta a porta és més eficient. Els municipis que ho implanten tenen molts beneficis». «No hi ha dubte que és més eficient», va confirmar la gerent de la EMTRE, Sara Bort. Hi ha ja més de 50 municipis amb aquesta mena de recollida, segons va assegurar Roberto Bermell (FVMP), i localitats com Orba o Ayora s’han convertit en exemples modèlics als quals se sumarà Meliana en breu. «La recollida porta a porta és clau per a una correcta separació, sobretot de l’orgànica. A més, hi ha estudis que demostren que els costos del porta a porta i del contenidor són els mateixos. És igual i a més generes més ocupació, més mà d’obra», va sentenciar Vicente, que va apuntar que no sols serveix en municipis xicotets: «A Igualada (Barcelona), amb 80.000 habitants, i tota la comarca de l’Anoia la recollida és tot un èxit».\nNotícia publicada en Llevant EMV


El blog del mestre Carlos: 75é aniversari del pare d'Epi i Blas\n75é aniversari del pare d'Epi i Blas\nAvui faria 75 anys Jim Henson, el creador dels "muppets" o més coneguts per nosaltres com "los teleñecos", titelles com ara la rana Gustavo, Coco, Triqui (el monstruo de las galletas), Elmo, Gonzo, Animal, Epi i Blas, Peggy...també dels personatges de "Fraggle Rock", la gallina Caponata...etc.\nVa ser director de pel·lícules com "Las tortugas ninja" o "Dentro del laberinto",esta última amb George Lucas en la producció executiva i amb David Bowie interpretant al rei dels Goblins (una de les meues favorites).\nEstem acostumats ja a vore molts tipus de titelles, però les de Henson tenien vida pròpia, màgia en estat pur que les va integrar en la vida televisiva de milions de xiquets i xiquetes d'unes quantes generacions.\nEl meu homenatge a este geni pels bons moments que em va fer passar en família.\nVos deixo també una web molt xula: http://disney.go.com/muppets/#/characters\nPublicat per Carlos Colom a 2:01\nA comptar amb "El quinzet"!\nEscola i futur\nIsaac Asimov i educació. Interessant reflexió visi...\nAnimal en acció!\nBob Esponja ya llegooooo...\nDocumental sobre Dislèxia.\nLa gallina turuleca..o turuleta?\nEntrenament mental. Molt saludable.\nDetecció de problemes de visió. Vista "plana"\nEl sistema educatiu actual és anacrònic?\nEducar ciutadans per a la vida.\nEl blog comença a caminar, com este gatet..\nHola! Benvinguts i benvingudes al blog de Carlos....


Agència d'Informació, Avaluació i Qualitat en Salut - Tractament farmacològic per a la hiperestimulació ovàrica controlada en la fecundació in vitro\nL'AIAQS Productes i serveis Projectes en curs Recerca Publicacions Enllaços d'interès Sanitat L'AIAQS Productes i serveis Projectes en curs Recerca Publicacions Enllaços d'interès Inici Tractament farmacològic per a la hiperestimulació ovàrica controlada en la fecundació in vitro\nSunyer B, Almazán C. Tractament farmacològic per a la hiperestimulació ovàrica controlada en la fecundació in vitro; 2012.[Accés a informe complet, PDF 1,20 MB] Introducció La fecundació in vitro (FIV) és una de les tècniques de reproducció humana assistida (RHA) més utilitzada per donar solució als problemes d'infertilitat a la nostra societat. Per obtenir un índex d'embaràs acceptable amb FIV cal l'obtenció de múltiples embrions, assolits majoritàriament mitjançant l'estimulació ovàrica controlada (EOC). L'EOC consisteix en l'administració de diferents fàrmacs per estimular l'ovari amb l'objectiu de produir el desenvolupament fol·licular múltiple. A Catalunya, l'any 1999 el CatSalut va iniciar una prova pilot per tal de racionalitzar i monitorar la prescripció de medicaments en els tractaments de FIV. En aquesta prova pilot les assegurades del CatSalut van accedir a la medicació necessària per realitzar un cicle de FIV, a través dels centres sanitaris inclosos en la mateixa sempre que es complissin els criteris, requisits i indicacions que es preveien.\nEls objectius d'aquesta consulta tècnica varen ser revisar l'eficàcia i seguretat del tractament farmacològic per l'EOC mitjançant tècniques de FIV i descriure les característiques dels tractaments prescrits en el marc de la prova pilot en el període entre juliol de 2009 i juny de 2010. Metodologia Es va dur a terme una revisió de l'evidència científica disponible sobre el tractament d'EOC mitjançant FIV per a les fases de supressió hipofisària i estimulació ovàrica en les bases de dades següents: Medline / PubMed, ISI Web of Knowledge, Scopus, The Cochrane Library, Centre for Reviews and Dissemination (CRD), Índice Médico Español (IME), Índice Bibliográfico Español en Ciencias de la Salud (IBECS) i Medicina en Español - Fundación Lilly (MEDES), pàgines web sobre GPC nacionals i internacionals, informes de les agències d'avaluació de tecnologies sanitàries i diverses webs d'organitzacions i institucions relacionades amb tècniques d'RHA. La cerca es va fer sense restricció temporal fins al mes d'abril de 2011. Es va valorar la qualitat de les revisions sistemàtiques d'evidència científica (RSEC) i metanàlisis segons els criteris de la Scottish Intercollegiate Guidelines Network (SIGN). Per descriure els tractaments prescrits en el marc de la prova pilot es va realitzar un estudi tranversal i una anàlisi descriptiva dels tractaments prescrits registrats en la prova pilot per edat de les assegurades, nombre de cicles, diagnòstic de l'esterilitat, centre sanitari de tractament i motiu de finalització del cicle.\nResultats S'han identificat un total de 6 RSEC amb metanàlisis que comparen l'eficàcia dels agonistes versus antagonistes de GnRH en tres tipus de població: dones amb subfertilitat, amb resposta baixa (o hiporesponedora) i amb ovari poliquístic. Segons les RSEC identificades tant els agonistes com els antagonistes són igual d'eficaços quant a la taxa de naixements vius en dones amb subfertilitat sotmeses a FIV. En els grups de dones hiporesponedores i hiperresponedores no es varen trobar estudis de síntesis que valoressin aquesta variable. Quant a la seguretat, es va observar una disminució del síndrome d'hiperestimulació (SHEO) en dones amb subfertilitat i dones amb ovari poliquístic tractades amb antagonistes. Cap dels documents de síntesis inclosos no van avaluar la seguretat en dones hiporesponedores.\nPel que fa la fase d'estimulació ovàrica s'han identificat un total de 10 RSEC amb metanàlisis que comparen les pautes amb gonadotropines urinàries i recombinants. No es van observar diferències significatives quant a la taxa de nascuts vius/embaràs en curs o taxa d'embaràs clínic entre les gonadotropines urinàries i les recombinants. D'altra banda, 2 RSEC van observar un augment en la taxa de naixements vius en dones tractades amb hMG comparat amb FSHr, mentre que 5 RSEC no van observar diferències. Quant a la seguretat, no es van observar diferències significatives en la taxa d'SHEO. Segons les dades de prescripció de la prova pilot, durant la fase de supressió hipofisària, el fàrmac més prescrit a totes les edats va ser l'agonista leuprorelina. L'antagonista cetrorelix va ser el segon fàrmac més sol·licitat i la seva prescripció va incrementar amb l'edat de les assegurades i amb els cicles de tractament. D'altra banda, els 6 centres sanitaris inclosos a l'anàlisi varen presentar variabilitat quant als perfils de prescripció dels anàlegs de GnRH. Durant la fase d'estimulació, el fàrmac més prescrit en assegurades menors de 35 anys va ser la fol·litropina alfa, i en els altres grups d'edat va ser la pauta combinada de fol·litropina alfa amb hMG. Conclusió En dones amb subfertilitat, no s'han trobat diferències quant a eficàcia entre els anàlegs de GnRH. D'altra banda s'ha observat una menor taxa d'SHEO en dones tractades amb antagonistes i, per tant, es podrien plantejar com a tractament d'elecció per a assegurades amb antecedents o previsió d'hiperresposta ovàrica. A la fase d'estimulació ovàrica no s'han trobat diferències quant a eficàcia i seguretat entre les gonadotropines urinàries i recombinants. Tot i així, durant la prova pilot, les gonadotropines urinàries es van prescriure en un percentatge clarament més baix que les recombinants (excepte l'hMG). No ha estat possible contrastar les pautes de prescripció en condicions de pràctica clínica (prova pilot) amb l'evidència científica disponible a causa de les mancances de recollida de dades de resultats (embaràs a terme, nascuts vius, etc) i tipologia de la dona (normoresponedores, hiperresponedores o hiporesponedores) a la prova pilot. Caldria valorar la incorporació de dades que es considerin rellevants en els sistemes d'informació de la prova pilot per valorar l'adequació del tractament. D'altra banda, ateses les diferències observades entre els perfils de prescripció dels centres caldria valorar la necessitat de consensuar les pautes de prescripció per a l'EOC. Tanmateix, es considera rellevant, en el context actual, avaluar el cost-efectivitat d'aquests tractaments. Data d'actualització: 29/06/2012 9:37:45


Categoria: Competic 3\nDarrera actualització el Divendres, 12 Gener 2018 10:52\nQuè és el Competic?\nEl certificat COMPETIC és la certificació acreditativa de la competència digital, entesa com la combinació de coneixements, habilitats i actituds en l’àmbit de les tecnologies de la informació i la comunicació que les persones despleguen en situacions reals per assolir objectius determinats amb eficàcia i eficiència.\nAquests certificats són una eina que pot facilitar l'obtenció d'una feina, la promoció professional, l'accés a eines d’aprenentatge virtual o l'obtenció d'una certificació professional.\nEl currículum de competència digital COMPETIC és una adaptació a l'ordre EMO/417/2012, de 27 de novembre, per la qual es revisen i s’actualitzen els continguts de les competències digitals detallats en l’annex 2 del Decret 89/2009, de 9 de juny, pel qual es regula l’acreditació de competències en tecnologies de la informació i la comunicació (ACTIC). ORDRE PRE/206/2017, de 4 de setembre, de reconeixement de l'equivalència entre els certificats de competència digital de l'educació de persones adultes (COMPETIC) i els certificats d'acreditació de competències en tecnologies de la informació i la comunicació (ACTIC).\nEl COMPETIC és un certificat equivalent a tots els nivells al certificat ACTIC.\nHi ha tres nivell de COMPETIC. A l’IOC oferim el COMPETIC3. Per a matricular-se al COMPETIC3 és necessari tenir el certificat de COMPETIC2 o d’ACTIC2, o bé haver superat ja alguna altra competència del COMPETIC 3.\nEl certificat de COMPETIC 3 està compost per cinc competències. Cal haver acreditat almenys dues competències per a tenir el certificat de COMPETIC3.\nA l’IOC actualment oferim cursos a distància de 35h per assolir aquestes tres competències:\nEn els propers trimestres anirem ampliant l’oferta fins a oferir totes cinc competències.\nEl preu per cada curs-competència és de 40€.


El Lleida Esportiu, disposat a retallar distàncies amb el Nàstic al camp de l’Olímpic de Xàtiva - 7accents\nEl Lleida Esportiu, disposat a retallar distàncies amb el Nàstic al camp de l’Olímpic de Xàtiva\nL’entrenador del conjunt blau, Imanol Idiakez, ha advertit que diumenge tindran davant un rival que “està en el seu millor moment”\nLleida Òscar Buetas 13.02.2015 15.00 h\nEl Lleida Esportiu està en una bona dinàmica. Assentats a la segona posició de la classificació de Segona Divisió, els homes d’Imanol Idiakez viatgen al camp de l’Olímpic de Xàtiva, on jugaran diumenge, a les 16.30 hores, conscients de la importància que té sumar els tres punts que estan en joc. Malgrat tot, l’entrenador ha expressat que s’han de mantenir els peus a terra si el que es vol és agafar al líder de la competició, el Gimnàstic de Tarragona.\nEls dos equips arriben a l’enfrontament immersos en una bona ratxa. En aquest sentit, el preparador ha recordat que els locals estan “en un moment dolç”, ja que han guanyat cinc dels sis últims enfrontaments disputats a casa seva, la qual cosa fa pensar que “estan en el seu millor moment”. Per tant, les claus per aconseguir els tres punts que estan en joc es basen en “fer un bon treball i veure els bons moments del partit. A més, s’han d’aprofitar les oportunitats davant d’un rival que plantejarà un enfrontament tancat i de pocs gols”.\nUn handicap per als lleidatans serà la gespa artificial del camp La Murta, la qual cosa fa preveure un enfrontament igualat. D'altra banda, els partits disputats fora de Lleida tampoc no els han anat tan bé com voldrien als ilerdencs, tot i que Idiakez ha indicat que “en les últimes tres sortides hem estat a punt de guanyar. Per tant, tenim la moral suficient per guanyar. El vestidor està convençut que vol agafar el Nàstic, però no ens podem despistar i hem d’anar partit a partit”. De fet, ha destacat la fortalesa del rival en totes les seves línies, ja que “a darrere té gent amb experiència i qualitat i a dalt els jugadors tenen velocitat. Tampoc no s’ha d’oblidar que individualment són capaços de decidir un partit”.\nRespecte a les baixes, per aquest partit Idiakez només té la de Fornies per sanció i la del lesionat Fuster, mentre que Fragoso és dubte, ja que “ha entrenat amb l’equip i hem de valorar la seva adaptació i les pors que pot tenir respecte als contactes amb altres jugadors”, ha argumentat el tècnic.\nTrig Money s’ha convertit en nou patrocinador del Lleida Esportiu pel que resta de temporada i les dues següents, la 2015-2016 i la 2016-2017. L’acord comportarà ingressos tant fixes com variables per al club. L’aliança permet als aficionats blaus beneficiar-se de descomptes directes en les seves compres per Internet en els comerços adherits a la firma a través del sistema cash back, que retorna al client una part dels diners pagats pel producte adquirit.


N. Registre ,\nL'allotjament està situat a Outes, a la comarca de 'COMARCA DE MUROS Y NOIA', província de A Coruña. Amb capacitat màxima per 8 disposa de 4 Cabanyas El nostre allotjament disposa de Xemeneia pròpia, Calefacció, Aire condicionat, Jardí-terrassa, Cuina pròpia, Llenya gratis, microones\nL'allotjament està situat a "COMARCA DE MUROS Y NOIA", al municipi de "Outes" (fora de casc urbà, a 2 km de la població). Es tracta d'un lloc próximo a la costa (a 0,100 km de la platja "Playa de Broña"). També pot visitar Santiago de Compostela (40 KM), Muros (18 KM), Noia (6 KM), Finisterre (80 KM). L´allotjament disposa de connexió a internet, aire condicionat (en totes les estades), jardí-terrassa, disposa de cuina.\n- Bestreta 40%: El pagament es realitzarà per Transferència o TPV virtual


El Consell Comarcal oferirà als ajuntaments un catàleg amb 120 serveis\nEl Consell Comarcal de l’Anoia va aprovar la setmana passada, en el marc del ple corresponent al mes de novembre de 2019, el Catàleg de Serveis 2020. El document, a disposició de tots els consistoris de la comarca, ofereix més d’un centenar de serveis en diferents àmbits.\nAquesta àmplia oferta es concreta, específicament, en cent vint línies de suport: gairebé\nseixanta corresponents als Serveis a les Persones, una trentena en l’àmbit del Desenvolupament Econòmic i l’Ocupació, una quinzena corresponents a l’àrea de Sostenibilitat i Territori i, finalment, pràcticament una vintena pertanyents als àmbits de Serveis Territorials, Governació i Presidència. En aquesta guia, de fàcil consulta, els ajuntaments poden trobar els detalls i requisits per cada element, així com la mecànica de sol·licitud i tramitació.\nEl president del Consell Comarcal, Xavier Boquete afirma que “una de línies d’acció prioritàries per nosaltres és l’oferiment de serveis veritablement útils i necessaris als ajuntaments de l’Anoia, aquells que els ajudin a fer millor el dia a dia de la ciutadania”. Boquete afegeix que “tots aquests serveis són possibles gràcies al ferm compromís de suport a l’Administració local i a la professionalitat i vocació de servei públic del personal tècnic d’aquesta institució”.\nEn aquest ple corresponent al mes de novembre, celebrat el passat dia 26, es van aprovar\naltres punts, com ara la Declaració Cultural d’Interès Local (BCIL) de l’edifici Associació Cultural Recreativa Unió Calafina i del campanar i Parròquia de Sant Jaume de Calaf o una moció de demanda d’explicacions a la Generalitat de Catalunya en referència al lloguer de l’edifici Cíclope d’Igualada, entre d’altres. També es va donar lectura i es va explicitar el suport al Manifest amb Motiu del 25N, Dia Internacional per l’Eliminació de la Violència contra les Dones.\nArticle anteriorIgualada Som-hi parla amb els veïns de Fàtima i Poble Sec sobre l’ascensor i les escales mecàniques\nPròxim articleT x Tu Teatre, premiat al Concurs de Teatre amateur de Santa Coloma de Queralt


L'Ajuntament actuarà contra els manters de la Barceloneta\nGerardo Pisarello, primer tinent d'alcalde, ha anunciat que la Guàrdia Urbana augmentarà la presència a la zona\nL'Ajuntament de Barcelona actuarà contra els manters. | CatalunyaDiari.cat\nL'Ajuntament de Barcelona ha anunciat que repetirà el dispositiu de dissuasió del top manta, aquest cop al passeig Marítim, on els manters s'han començat a instal·lar amb l'arribada del bon temps. El primer tinent d'alcalde, Gerardo Pisarello, ha assegurat que la Guàrdia Urbana augmentarà la seva presència a la zona per dissuadir els manters d'ocupar la Barceloneta, com ja es fa al Port Vell i altres zones de la ciutat. Tot i aquest anuncia, els partits de l'oposició critiquen la passivitat del govern municipal.\nSegons explica Betevé, el portaveu del grup municipal Demòcrata, Joaquim Forn, ha acusat l'Ajuntament de no fer res amb anterioritat, tot i que el retorn dels manters a la ciutat era totalment previsible. Per la seva banda, el grup de Ciutadans demana accions per protegir el comerç de proximitat de Barcelona davant la «competència deslleial» que suposa el top manta, i que es promogui el turisme comercial a la ciutat.


Els divorcis s'incrementen en un 4,71% durant el 2015 i arriben a 1.646 a Girona - Diari de Girona\nEls divorcis s'incrementen en un 4,71% durant el 2015 i arriben a 1.646 a Girona\nNo hi ha hagut cap nul·litat matrimonial durant l'any passat i de separacions n'hi ha hagut 71, tres menys que el 2014\ngirona | e.b. 03.10.2016 | 07:34\nCreix el nombre de divorcis a la demarcació de Girona. S'ha assolit un total de 1.646 dissolucions matrimonials d'aquesta tipologia, el que suposa 74 casos més que durant l'any anterior. Es tracta d'un 4,71% de casos que el 2014.\nPel que fa al nombre de separacions en canvi han viscut una petita davallada, en concret n'hi ha hagut 71, tres menys que durant el mateix període anterior. En canvi hi ha una xifra que s'ha mantingut a zero, la de les nul·litats.\nLes dades facilitades per l'INE mostren que la tendència gironina contrasta amb l'espanyola, ja que a Espanya durant l'any passat els divorcis van caure en un 4,2% menys que l'any anterior. A tot Espanya es van produir un total de 101.357 casos de nul·litat, separació i divorci, el que suposa una taxa de 2,2 per cada 1.000 habitants.\nA Espanya no sols presenten una davallada del 4,2% els divorcis (96.562) sinó que les separacions (4.652) també van anar a la baixa en un 7,6%. En canvi, una dada que contrasta amb la gironina és de les nul·litats, que va pujar en un 27,4%. D'aquesta tipologia de dissolució matrimonial n'hi va haver 144.\nEl nombre de nul·litats, separacions i divorcis a Girona es va situar en 1.171 casos el 2015 una dada que no se superava des del 2013 quan va assolir-se els 1.734 fets. El nombre de dissolucions matrimonials a Girona va viure una forta davallada entre el 2009 i 2014. Uns períodes fortament esquitxats per les conseqüències d'una crisi econòmica que ha provocat que moltes parelles no optaven per dissoldre el matrimoni bàsicament per qüestions econòmiques. La xifra de divorcis més baixa des que l'INE té dades és la del 2005, quan hi va haver fins a 1.241 divorcis mentre que la més alta va situar-se el 2008 amb 1.825 dissolucions matrimonials d'aquesta tipologia.\nLa taxa de nul·litats, separacions i divorcis per cada 1.000 habitants a Espanya és de 2,2 però cal destacar que la comunitat autònoma líder el 2015 va ser Catalunya perquè es va situar en 2,6 punts. En canvi, Castella i Lleó és el punt d'Espanya on els jutjats van registrar menys dissolucions matrimonials ja que la taxa és d'1,6 per cada 1.000 habitants.\nA Espanya si es fa una mitjana de l'edat en la qual hi ha més divorcis, el 2015 es va situar entre els 40 i 49 anys, tant en homes com en dones. La mitjana d'edat de les dones va ser de 44,1 i la dels homes de 46,5. Quant al total de divorcis registrats, cal destacar que el 83,2% van ser entre parelles de nacionalitat espanyola. I només en un 10,9 de les parelles un membre era estranger i en un 5,8% ho eren tots dos.


Programa d’activitats d’hivern de l’Aula Ambiental de Ciutat Vella | La Fàbrica del Sol | Ajuntament de Barcelona\nPrograma d’activitats d’hivern de l’Aula Ambiental de Ciutat Vella\nActivitats d'hivern. A partir del dia 13 de gener, inscriu-te al nou programa d’activitats de l’Aula Ambiental de Ciutat Vella.\nMalgrat les dificultats, l’equip de l’Aula Ambiental de Ciutat Vella ha seguit treballant per presentar-te un programa d’hivern farcit de propostes per estendre la cultura de la sostenibilitat al districte. Més d’una desena activitats pensades per a realitzar-se presencialment però preparades per impartir-se en format virtual si l’actualitat ho exigeix. En totes elles s’extremaran les precaucions i s’ha limitat l’aforament, per tal de garantir al màxim les mesures sanitàries.\nPrograma de gener a abril\nEl programa comença el 18 de gener amb una visita molt especial a La Fàbrica del Sol, que et permetrà descobrir les diferents solucions ambientals que conté i que l’han convertit en un edifici demostratiu. El dia 23 de gener tindrà lloc “Mou-te amb el sol”, un taller familiar per descobrir l’energia solar i construir un cotxe que es mou amb aquesta energia. El dia 26 de gener se celebra el Dia Mundial de l’Educació Ambiental, et proposem celebrar-lo amb “#EA26 Mil tomàquets i una granota” l’activitat familiar per conèixer el llibre “Mil tomates y una rana” que et permetrà aventurar-te a cuidar un hort, de la mà del seu autor, l’Alex Nogués. Al febrer podràs entendre el funcionament dels nous comptadors digitals amb l’activitat “Tot el que s’amaga en un comptador digital”.\nI et proposem commemorar el dia 8 de març amb “Acció poètica ecofeminista”, un recital d’spoken word, en què paraula i cos es fusionen. El dimecres dia 10 podràs gaudir d’Espais de trobada, un recorregut per les fonts de Ciutat Vella que et permetrà descobrir el seu valor cultural, històric i natural. Per acabar el quadrimestre, el 30 d’abril hem programat “Tocant a sometent”, un recorregut per Ciutat Vella que et permetrà prendre consciència dels sons i sorolls amb els que convivim diàriament.\nCicle d’activitats “Aprenent del passat”\nDurant els mesos de febrer i març, tindràs l’ oportunitat de descobrir la història del Districte amb el cicle “Aprenent del passat”, gràcies a les següents propostes:\nDe Montjuïc a la Ribera\nDimarts 23: dues visites d’una hora i mitja de durada: a les 17 h i a les 17.30 h (presencial)\nItinerari històric pel barri de la Ribera per descobrir els orígens de la pedra emprada en l’edificació i alhora comprendre’n el llegat.\nDel Montseny a les Drassanes\nDijous 25: dues visites d’una hora i mitja de durada: a les 16 i a les 17:30 h (presencial)\nVisita a les Drassanes Reials en què esbrinarem d’on provenia la fusta destinada a la construcció d’embarcacions singulars.\nDel Besòs al Gòtic\nDimarts 2 de març: dues visites d’una hora i mitja de durada: a les 17 h i a les 17.30 h (presencial).\nRuta històrica pel Gòtic per explorar l’abastiment d’aigua al barri i el seu paper en la societat.\nDimecres 3 de març d’11 a 12.30 h i dijous 4 de març de 17.30 a 19 h (presencial)\nItinerari històric per la Barceloneta centrat en el proveïment d’energia a la ciutat.\nTotes les activitats són gratuïtes però cal inscripció prèvia. Inscriu-te a partir del dia 13 de gener a les 11 h des del web de La Fàbrica del Sol.\nActivitats Aula Ambiental de Ciutat Vella\nActivitats de La Fàbrica del Sol\nEquipaments i Barris + Sostenibles


Marc Serra presenta un llibre divulgatiu sobre la música\nMarc Serra i Griera presenta un llibre divulgatiu sobre la música | Cedida\nEl professor de Terrassa ha publicat "La música com a experiència humana"\nMarc Serra i Griera ha publicat un llibre divulgatiu amb la música com a protagonista. “La música com a experiència humana” (DINSIC Publicacions Musicals) es presenta de manera oficial aquest dimecres, 16 de març, a la sala d’actes de la Biblioteca Central de Terrassa a les 18.30h. Per aquells que no puguin anar-hi demà, també hi haurà una segona oportunitat el dia 6 d’abril a les 19 hores al Conservatori Municipal de Terrassa.\nMarc Serra és mestre i professor de música, i actualment viu i treballa a Terrassa, en concret, exerceix com a professor a l’escola Serra de l’Obac. El llibre vol ajudar a entendre els efectes, canvis i beneficis de la música i l’educació musical des de diferents disciplines, per tal comprendre la música des d’una perspectiva diferent a la que estem acostumats. D’aquesta manera, exposa un “recull de registres científics mentre explico alguns aspectes de l’origen de la música, la percepció, la cognició, els universals musicals, les respostes humanes a la música, música i emocions, música i educació, psicologia de la música en el desenvolupament i la música com a eina de transformació social”, segons explica el mateix autor a Món Terrassa.\nPosem música a l’escola, a la feina, al cotxe, quan fem esport, quan fem qualsevol tipus de celebració, i la seva ubiqüitat fa que sigui present en qualsevol local comercial i organització social. Quan tenim un rol actiu en l’activitat musical, l’activació del cervell és global, i posa en funcionament la memòria, la concentració, la part motora, visual, emocional, etc. Ara bé, quin és l’origen de la música? Com funciona la percepció auditiva? Com es genera l’experiència musical dins el cervell? Per què la música té la capacitat de fer-nos emocionar? Quins són els aspectes importants de l’educació musical? Quines són les seves potencialitats? Aquest aprenentatge, com es tradueix en beneficis? Per què la música ens porta a un record passat amb tanta exactitud? Quins són els àmbits d’intervenció de la musicoteràpia? La música pot ser una eina de transformació social?\nAquestes són algunes de les preguntes que La música com a experiència humana intenta respondre.\nllibre música Terrassa


Creu Roja es centra en els joves per prevenir la Covid-19 - Canal Terrassa\nCreu Roja està duent a terme durant aquest estiu diverses campanyes de sensibilització per prevenir contagis de la Covid-19, dirigides especialment al col·lectiu de la joventut. Des del mes de maig l’entitat va engegar a Terrassa la iniciativa promotors i promotores de salut. Durant l’inici de la pandèmia es van distribuir mascaretes i es donaven consells de prevenció a la ciutadania per evitar el contagi. Durant el mes de juliol aquests promotors han difós la campanya #3M, que es basa en e lcorrecte ús de la mascareta, la distància social de 1,5 metres i les mans netes.\nAra, durant el mes d’agost, dos equips de joves informadors de Creu Roja continuen amb la tasca de sensibilització, aquest cop amb l’objectiu disminuir el risc de contagi especialment en les trobades d’oci nocturn dels joves arreu de Catalunya. Aquests voluntaris surten cada nit a les 8 del vespre per les zones de major afluència fins a la matinada de dilluns a diumenge.\nI és que les autoritats sanitàries han detectat un cert relaxament de les mesures per prevenir la Covid-19 durant l’estiu entre aquest col·lectiu, s’ha convertit en les últimes setmanes en un dels principals focus de contagi i propagació del virus.\nÉs per aquest motiu que, paral·lelament a les sortides de carrer, també es duu a terme una campanya a través de les xarxes socials. Amb l’etiqueta #COVIDSPOILER es penjarà contingut de sensibilització a Instagram, Tik Tok, Spotify, Twitter o Youtube.\nLa campanya simula una nova sèrie on s’adverteix com acabaran els i les joves si no es prenen les mesures de protecció necessàries ,mitjançant situacions protagonitzades per noies i nois inspirades en fets reals. Es vol impactar el públic jove mostrant les conseqüències de no seguir les mesures de protecció en situacions típicament estiuenques.\nTags: adolescència i joventutbutlleticoronavirus Covid-19creu rojaoci nocturnsensibilització\nDani Olmo entra a la llista de Luis Enrique per jugar la Nations League amb la selecció absoluta


EL RELLEVANT DE ELS TEMPS MESTRE EL MORYA - MISSATGES DEL CEL - 2021\nRevelen els temps actuals mpetus de accelerats canvis, pugnant per manifestar la prstina Joia de Llum, refermant definitivament el sublim bastida en el qual s'aferma la creaci sencera.\nPelegrins de temps immemorials, aquells s'han perfeccionat com ho està fent cada ésser humà, recorrent els senders assenyalats per a dur endavant el resguard de la Sagrada Llum que s'albira Eterna, quan la comesa del Cor modela purament la visi immaculada. Aquells, els seus Germans Majors, dipositen en les mans atentes el mateix afany de convertir la trajectòria a Luz, pura Llum, Llum inefable, santificant la Vida a cada pas, convertint el pensament en un tornassolat diamant modelat al fragor de la consciència àmplia, la qual abasta indicis de la Pròpia Ment Divina.\nAixí caminen en l'avui tots els que adverteixen els canvis, destinats a brandar en cada moment, circumstància i lloc, la bandera de les nacions anomenada ¡Humanitat! Per aquesta Humanitat, esdevenint en l'aurora de la seva Divinitat és que projectem la semblança dels Éssers perfeccionats, mostrant les latents possibilitats atresorades en la Presència Pura, l'Esperit, projectant a la forma la seva radiant essència.\nMarxar sense aturar la Flama de la Aspiració Una, recordant el llegat ancestral de tots els que esplendieron espirals de Llum poderosa en el seu pas per aquesta Terra, per atreure aquesta mateixa radiació i lliurar-la als defallents i assedegats menesterosos de tota aspiració sublim, és assentar- en el propòsit que el Mateix Creador destina a aquesta sagrada hora.\nMolt hem repetit: Caminar, avançar sense aturar l'ímpetu inicial! ¿Mas qui és capaç d'anar a les palpentes encegat encara amb la il·lusa visió de l'assoliment?\nNo s'ha de buscar més enllà de l'afany diari a resoldre.\nSi estàs del costat de la Llum, l'amor serà el teu guia.\nSi et amparas sota la fresca ombra de la humilitat, la saviesa serà la teva aliada.\nSi escoltes el clam del món en la seva necessitat, la compassió serà el teu escut.\nSi obertes les teves mans no paren de lliurar, les ales dels àngels cobriran els camins.\nSi commouen els teus afanys la urgent ajuda a qui ho sol·liciti, seràs ungit.\nSi depones l'orgull, l'arrogant imposició, el perjudici i l'ambició, s'obriran les flors del Crist a les teves mans.\nSi camines en serenitat, fins i tot en la foscor i en el tebi, portant la Llum de Déu en conscient unió, seràs beneït.\nSi persisteixes més enllà de tota raó, portant cap endavant els sagrats comesos, Seràs el meu aliat!\nSantiago de Xile, 29 d'agost del 2010.


Configurar quines apps poden accedir a la teva ubicació a l’iPhone - Assistència d'Apple\nConfigurar quines apps poden accedir a la teva ubicació a l’iPhone\nEls serveis de localització et permeten escollir quines apps que fan servir la ubicació, com ara Recordatoris, Mapes, Càmera i Wallet, poden recollir i utilitzar dades sobre la teva ubicació. La teva ubicació aproximada es determina a partir de la informació de la teva xarxa de telefonia mòbil, les xarxes Wi-Fi locals (si la Wi-Fi està activada) i el sistema GPS (si està disponible). Quan una app fa servir els serveis de localització, la barra d’estat mostra .\nActivar els serveis de localització\nSi no vas activar els serveis de localització en configurar l’iPhone per primera vegada, ves a Configuració > Privacitat > Localització i activa els serveis de localització.\nVes a Configuració > Privacitat > Localització i selecciona les opcions per desactivar els serveis de localització per a algunes apps i serveis o per a tots.\nSi desactives els serveis de localització, se’t demanarà que els tornis a activar la propera vegada que una app o un servei els intenti utilitzar.\nConsulta les condicions d’ús i la política de privacitat de cada app de tercers per saber quin ús dona a les dades que sol·licita. Consulta l’article de suport d’Apple Sobre la privacitat i la localització.\nOcultar el mapa als avisos dels serveis de localització\nSi permets que una app utilitzi sempre la teva ubicació en segon pla, pots rebre avisos sobre l’ús que fa l’app d’aquesta informació. (Aquests avisos et permeten canviar el permís, si vols). Als avisos, un mapa mostra ubicacions a les quals l’app ha accedit recentment.\nPer ocultar el mapa, ves a Configuració > Privacitat > Localització > “Avisos d’ubicació” i desactiva “Mostrar el mapa als avisos d’ubicació”.\nAmb aquesta opció desactivada, continuaràs rebent avisos d’ubicació, però no es mostrarà el mapa.\nCanviar la configuració dels serveis de localització per als serveis del sistema\nHi ha diversos serveis del sistema, com ara els suggeriments basats en la ubicació, que fan servir els serveis de localització.\nPer veure l’estat de cada servei, activar o desactivar els serveis de localització per a cada servei o mostrar a la barra d’estat quan els serveis del sistema activats utilitzin la teva ubicació, ves a Configuració > Privacitat > Localització > Serveis del sistema.\nL’app Mapes manté un registre dels llocs que has visitat recentment, així com del moment i la freqüència de les visites. L’app Mapes fa servir aquesta informació per oferir-te serveis personalitzats com ara rutes de transport públic predictives. Pots eliminar aquesta informació.\nVes a Configuració > Privacitat > Localització > Serveis del sistema > Ubicacions significatives.\nPer eliminar una única ubicació: toca la ubicació, toca Editar i, tot seguit, toca .\nPer eliminar totes les ubicacions: toca “Esborrar historial”. S’esborraran totes les ubicacions significatives de tots els dispositius on hagis iniciat sessió amb el mateix ID d’Apple.\nAnteriorIniciar sessió amb AppleSegüentCanviar l’accés de les apps a les dades privades


Moviments socials i entitats terrassenques denuncien la detenció de Soler | L'Accent - Informació i comunicació popular dels Països Catalans\nEscrit per Redacció Barcelona Publicat el 18/08/2009\nDivendres passat els col·lectius terrassencs Solidaritat Antirepressiva de Terrassa, Dones del Sac, Acció Autònoma, l’Assemblea de Joves Independentistes i la CGT de Terrassa, així com el col·lectiu antirepressiu Alerta Solidària, van convocar una roda de premsa per denunciar la detenció del militant d’Endavant. Des de SAT es va expressar la preocupació, massa habitual a la ciutat, pel seguit d’actuacions policial i judicials que han tingut lloc.\nEs va lamentar que la policia autonòmica no optés per la via ordinària citant-lo a declarar, quan el militant no havia canviat el seu estil de vida i estaba localitzable, sinó que va triar la modalitat que produís més perjudicis en detenir-lo, després d’interrogar la seva companya i el seu entorn laboral, davant d’ella i la resta de la familia quan es trobava de vacances fora de la ciutat.\nSAT i Alerta Solidària van afirmar que “els Mossos d’Esquadra han esperat el moment de màxima vulnerabilitat dels moviments socials per actuar contra un dels seus membres més significatius”, mostrant així el carácter polític de la detenció. A més, el cos policial ha sotmès a una vigilància i un control del tot injustificats l’entorn independentista des que va tenir lloc l’incident.\nPer la seva banda, Jaume Soler va explicar que es va recórrer la decisió del tribunal de que el militant hagi d’anar a signar cada quinze diez, atès que no existeix risc de fuga, i es demanarà l’arxivament del cas perquè les proves aportades “no són consistents”.\nSAT va lamentar també que algunes informacions difoses arran de la detenció s’hagin preocupat més d’airejar detalls de la vinculació política de la persona a Terrassa i fora, que de respectar la seva pressumpció d’innocència i els seus drets individuals. Unes informacions que, a més, han criminalitzat per extensió tot l’entorn polític del detingut.\nDes d’Alerta Solidària s’ha valorat que la detenció respon a una persecució contra l’organització que va gosar denunciar l’acte d’exhaltació de l’espanyolisme davant de l’Ajuntament, al nucli històric de la ciutat, malgrat que després Endavant va desmarcar-se dels fets, i es va remarcar que no és el primer cop que l’independetisme català pateix mesures repressives per respondre amb actes de rebuig a la imposició espanyola.\nEl militant d’Endavant va agrair les mostres de suport rebudes i va aclarir que la seva aparició pública es feia necessària “perquè les informacions aparegudes poden donar peu a prejudicis” i creu que el judici no anirà enlloc com ha passat en molts casos anteriors, malgrat que va assegurar “el mal ja està fet”.


La situació cada vegada és més crítica i la solidaritat no es pot aturar – Xarxa Suport 3 Voltes Rebel\nLa situació cada vegada és més crítica i la solidaritat no es pot aturar\nCarles Miró 1 d'abril de 2020 21 de maig de 2020\nLes xarxes de suport veïnal vam néixer com a eina de resposta ràpida interveïnal, com a suport i com a mesura d’autoorganització per fer front a la crisi de la COVID-19. L’objectiu principal d’entrada era el de poder ajudar a aquelles veïnes que per diferents circumstàncies es veiessin obligades a quedar-se a casa, i suplir les necessitats que els hi poguessin sorgir com anar a la farmàcia o anar al supermercat. La idea era promoure l’autoorganització veïnal per fer-ho d’una manera segura i eficaç i poder ser rigoroses a l’hora de vetllar per la seguretat de totes.\nPerò darrerament ens estem trobant amb situacions que sobrepassen el que nosaltres hauríem d’assumir; les xarxes estem al costat de serveis públics desbordats, al costat de la sanitat, dels centres de salut, dels serveis socials; i d’entitats que aquests dies no arriben a on voldrien arribar, entitats com Càritas, els amics de la gent gran… Tot això mentre als mitjans l’alcaldessa de Barcelona es dedica a fer propaganda de què no s’ha desatès a ningú en aquesta primera quinzena de confinament.\nLes voluntàries de la xarxa s’exposen cada dia a les sancions econòmiques i amenaces dels cossos policials enviats per unes institucions que no estan sabent estar a l’altura de la situació. Mentre interior promou i recomana l’ús d’un certificat, els mossos aturen a les nostres voluntàries i en fan burla dient que això no serveix per a res. Molts comerços i molta gent gran no confien en les xarxes per les estafes de qui vol treure profit de la gravetat de la situació, mentre tenim un estat policial desplegat als carrers incapaç de fer una gestió adequada.\nTot són obstacles a una tasca que neix de bones intencions i de les cures què creiem tan necessàries, obstacles de les institucions i partits, que romanen a casa i no pel confinament, sinó per la seva manifesta incapacitat en la gestió humanitària. Traves a la solidaritat, identificacions arbitràries, persecució a la solidaritat dels manters que teixeixen mascaretes per als hospitals, pressió a les farmàcies del districte… Mentre no aporten res, i llauren la misèria del demà que alimentarà els estómacs financers.\nPer això exigim que l’Ajuntament de Barcelona reconegui, faciliti i acrediti la tasca de les xarxes, de les entitats veïnals que ara ens hem ajuntat sota aquest nom per de nou, salvar a les nostres veïnes davant de l’abandonament total de les institucions. Un cop més queda demostrat que sols el poble salva el poble, i és qui està assumint les tasques que les institucions no són capaces.\nFoto: Lorena Sopena (Twitter | Instagram)\nNextComunicat sobre el certificat de l’Ajuntament de Barcelona i l’actuació de les institucions


Quina plaça des Born volem? – El Iris.cat – Digital d'informació i cultura\nQuina plaça des Born volem?\n24 novembre, 2017 14 desembre, 2017 - by Bep Al·lès - Deixa un comentari\nDimecres, just abans de venir a la redacció de l’Iris vaig passar, com ho sol fer cada dia, per la plaça des Born, i estava tota buida de vehicles per mor del “Dia dels Drets dels Infants”, pel fet que allà s’hi han de celebrar diferents actes.\nUna vegada més la plaça se’ns mostra amb tota la seva grandària i grandesa, i ens torna a convidar a pensar amb quina plaça des Born volem?\nVolen un Born per a vianants? Una plaça des Born amb menys aparcaments o que els aparcaments estiguin sols a una part? Deixar-la com està?\nDe la mateixa manera que s’han fet consultes ciutadanes per al futur de l’edifici de la Ferreteria SAVI, a la plaça de la Catedral o les diferents utilitats d’espais públics, potser seria bona cosa obrir una consulta a la ciutadania per a saber com volem la plaça del Born, amb la celebració de jornades, debats, propostes i idees de futur per la principal plaça de la nostra ciutat.\nSom també conscients que per a fer una plaça del Born per als vianants, s’han de crear primer les noves places d’aparcament que han d’absorbir els fluix de vehicles que allà aparquen, i per tant s’han de crear noves borses, i no sols a la perifèria, sinó aprop del centre històric, per a donar servei als residents al nucli antic.\nPotser és hora de repensar el recuperar les propostes existents dels aparcaments soterrats, com per exemple el de darrera l’OAR o el de la plaça del Príncep, entre altres.\nCiutadella pateix la manca de noves borses d’aparcament i aquestes cada any es greugen amb l’eliminació de noves places, com per exemple les que s’han eliminat enguany al carrer Mallorca, i de moment aquestes places no s’han reubicat a cap lloc i deixen, una altra vegada més, a uns veïns sense poder aparcar els seus cotxes aprop de casa seva, i en aquest cas, ni siquiera davant ca seva per a fer les moltes vegades necessàries operacions de càrrega i descarrega de persones majors o infants, o quan han de descarregar la compra setmanal.\nÉs cert que la ciutadania ha de recuperar els espais que ha perdut per mor dels cotxes, però ho ha de fer amb seny, amb vertaders plans de mobilitat, que han de tenir en compte la sostenibilitat i també la convivència. Hi ha carrers i places que poder ser totalment peatonals, però n’hi ha d’altres en que per molt que volguem, no ho poden ser, i s’ha de pensar també amb les necessitats dels veïns, més que amb l’estètica i els dissenys de tècnics que no hi habiten.\nEl debat és necessari, però amb tots els interlocutors, i amb transparència i acceptant les propostes i les crítiques del residents, que en si són els principals usuaris d’un carrer o d’una plaça, que per mor d’un suposat interès general, a vegades no satisfà ni a uns ni a altres i els que allà hi habiten són els més perjudicats.\nEl Iris, 24 novembre 2017\nArticle anterior Vi de la setmana\nSegüent article Menorca recupera la ruta hivernal amb Londres


La Summer School de cinema acaba amb ganes de tornar-hi l'any vinent — Ajuntament de Penelles\nLa Summer School de cinema acaba amb ganes de tornar-hi l'any vinent Les joves de Penelles han viscut un estiu de cinema gràcies a la Summer School que s'ha organitzat des de Cine Base de l'Escac. https://www.penelles.cat/actualitat/noticies/la-summer-school-de-cinema-acaba-amb-ganes-de-tornar-hi-lany-vinent https://www.penelles.cat/actualitat/noticies/la-summer-school-de-cinema-acaba-amb-ganes-de-tornar-hi-lany-vinent/@@download/image/Cine amb l'ESCAC.jpeg\nAvui s’ha acabat la Summer School organitzada pel Cine Base i l’ESCAC a Penelles. Les estades, en les quals han participat una vintena de joves de Penelles de totes les edats, han tingut lloc la última setmana de juny i la primera de juliol, amb dos tallers diferents al cinema Kursaal.\nLa resposta, la qual ha estat molt bona per part de les joves participants, s’ha vist motivada en part pel temps lliure que tenen els joves a l’estiu. Les alumnes, han gaudit molt de l’activitat, i comenten que han aprés molt durant el curset, que ha estat una experiència molt divertida difícil d’oblidar i que esperen repetir-la l’any vinent.\nPer part dels professors, Mario i Victor, guionistes i cineastes vinguts de Barcelona, han comentat que les alumnes han estat molt positives i molt solidàries entre elles, a més a més de mostrar ganes d’aprendre el llenguatge visual, veient-se reflectit en els curts que s’han presentat al final de la setmana al conjunt del grup. Agraeixen infinitament a l’ajuntament els espais cedits per poder realitzar les gravacions i al Juan per la seva disposició.\nLa formació ha acabat avui divendres, ensenyant i convidant als veïns de Penelles a veure la feina realitzada per les alumnes en format de curt a través de la pantalla del Cinema Kursaal.


Homenatge al scooter al més pur estil vintage - Notícies - Museu Moto Bassella\nEl Museu Moto Barcelona ha inaugurat aquesta mateixa tarda la seva nova exposició temporal: Scooters, un segle de moto urbana (1916-2016). Un merescut homenatge a aquest tipus de motocicleta que va néixer als anys 20, es va popularitzar als 50 i és l'indiscutible líder del mercat actual, formant part inseparable del decorat urbà de qualsevol ciutat, especialment a Barcelona, on roden a diari més de 300.000 unitats.\nDos divertits personatges dels anys 60 s'han encarregat de donar la la benvinguda al centenar de persones que han assistit a l'acte d'inaugruació, on s'han reunit molts dels col·leccionistes que han cedit les peces de l'exposició, aficionats i diversos representants de marques de motocicletes actuals, com Albert Cavero, de Montesa-Honda o Àlex López, director comercial de la marca catalana Rieju.\nL'exposició, dividida en 4 àmbits, permet descobrir els orígens i l'evolució d'aquest vehicle, que va revolucionar la mobilitat personal i que s'ha consolidat com una de les millors solucions als problemes del tràfic actual. El visitant pot comparar models pioners, com l'ABC Skotamota de 1920, amb curiositats futuristes o una Honda Super Cub de 1970, la motocicleta més venuda de la història amb 90 milions d'unitats produïdes.\nLes mítiques Vespa i Lambretta no van ser ni molt menys les primeres, però sí les que van convertir el scooter en un fenomen universal, per això el Museu Moto els hi ha dedicat un espai propi, on destaquen, per exemple, la primera Vespa venuda a Barcelona al 1953 a la que Salvador Dalí li va estampar el seu autògraf amb un pintallavis o una Lambretta personalitzada al més pur estil mod. Una curiosa selecció de scooters fabricats a Europa, com un espectacular KTM MIrabell de l'any 1957 cedit directament al museu per la central austríaca d'aquesta mítica marca de motocicletes off road, configuren el tercer àmbit de la mostra. I també, un repàs pels models fabricats a casa nostra, molts d'ells pràcticament desconeguts pel gran públic: Husor, Iruña, Rondine Scooter, Rieju Isard, Montesa Microscooter, Derbi Scotmatic,...\nFinalment, un divertit photocall ofereix la possibilitat de retrocedir en el temps i convertir-se en protagonista de la mostra al més pur estil vintage. Una exposició amena i interessant per a tots els públics que es podrà visitar fins al Març de 2017.


La zona de vianants coneguda com a passeig de la Telefónica, a Bellvitge, és objecte d’una reforma integral\nEn aquest barri també s’ordenen les zones enjardinades i d’aparcament a la cantonada est de la rambla de la Marina amb la travessia Industrial\nLa zona de vianants enjardinada situada entre els blocs d’habitatges del número 8 al 108 de la rambla de la Marina, coneguda popularment com a passeig de la Telefónica, serà objecte els propers mesos d’una reforma integral. El projecte inclou l’adequació i la millora de la pavimentació d’aquest espai de trobada del barri de Bellvitge, a més de la renovació de l’enllumenat i el mobiliari urbà. Les obres, que han començat aquesta setmana, tenen un pressupost d’adjudicació de 825.180 euros i un termini d’execució previst de vuit mesos.\nEl passeig, ubicat a la banda sud del barri —entre la rambla de la Marina i l’avinguda d’Amèrica— té una longitud de 200 metres i és molt utilitzat pels veïns de Bellvitge com a àrea d’esbarjo. L’actuació sobre els 8.200 metres quadrats de superfície de la zona té per objecte renovar-ne la pavimentació, deteriorada per l’ús i les arrels dels arbres, i fer millores en l’ordenació i el disseny de l’espai. L’alcaldessa, Núria Marín, ha recordat que “el passeig de la Telefònica és un espai molt utilitzat pels veïns i les veïnes del barri, i que necessitava una bona remodelació, ja que el paviment es troba molt malmès per les arrels dels arbres”.\nEl paviment, de dos models diferents, es renovarà amb la instal•lació de panots i de peces de formigó de color fosc, de 20x20 centímetres. Combinats amb formes geomètriques —i escocells circulars de 120 centímetres de diàmetre—, crearan un nou disseny de l’espai, amb itineraris accessibles. A més, els dos bancs jardinera es faran nous, s’eliminaran els parterres centrals i s’ordenarà l’arbrat i la vegetació del passeig.\nRambla de la Marina/travessia Industrial\nAl barri de Bellvitge també s’iniciaran durant les pròximes setmanes les obres d’urbanització de l’espai situat a la cantonada est de la rambla de la Marina amb la travessia Industrial. L’actuació, que afecta una superfície de 3.790 metres quadrats, té per objecte ordenar la zona enjardinada i de vianants al voltant dels blocs d’habitatges dels números 406 i 420-426 de la rambla de la Marina; i, també, l’aparcament en superfície situat entre aquestes finques, al costat de l’Escola la Marina. El projecte té un pressupost d’adjudicació de 366.000 euros i un termini d’execució previst de cinc mesos.\nL’enllumenat públic d’aquest espai d’actuació serà renovat totalment (llumeneres, suports i cablejat) i es farà una nova xarxa de recollida d’aigües pluvials. També es canviarà el mobiliari urbà (bancs, papereres i pilones) i la senyalització viària.


Maragall rebutja ara per ara la via unilateral i aposta pel diàleg\nEl conseller no descarta per complet la unilateralitat, ja que seria "caure en una trampa" si el diàleg no dona els seus fruits\nEl Govern es planteja la possibilitat d'una mediació internacional per aconseguir un referèndum d'autodeterminació\nBarcelona - Divendres, 14/09/2018 - 12:10\nEl conseller d’Acció Exterior, Ernest Maragall, ha explicat aquest divendres que el Govern no contempla ara per ara tornar a la via unilateral per aconseguir la independència i continuarà "assegut a la taula" perquè aposta pel "diàleg". Tot i així, expressa, serà "exigent" amb les seves conviccions.\nEn aquest sentit, Maragall ha exposat a Catalunya Ràdio que no es descarta per complet la unilateralitat, ja que seria "caure en una trampa" si el diàleg i la negociació no donen resultats. "Una cosa és que apostem amb tota fermesa pel diàleg i la via institucional, i una altra que renunciem a les nostres conviccions i projecte republicà", ha remarcat el conseller.\nMaragall ha manifestat la possibilitat que es produeixi una mediació internacional per aconseguir un referèndum d’autodeterminació. Ha puntualitzat que "Europa i el món tenen la sensació que l’Estat no està assumint la realitat", però admet que hi ha actors internacionals que consideren que abans d’una possible mediació, "cal esperar que el diàleg doni els seus fruits".\nFinalment, el conseller s’ha mostrat content amb les paraules del ministre d’Afers Exteriors, Josep Borrell, a la BBC, en què va afirmar que "Catalunya és una nació", tot i que continua lamentant que dediqui esforços "a combatre la propaganda de l’independentisme".


Informació de la Ribera: JUANJO RODRÍGUEZ S´ADJUDICA LA VICTÒRIA DE XV EDICIÓ DE L´OPEN DE TENIS EN CADIRA DE RODES DE LA CV A ALMUSSAFES\nJUANJO RODRÍGUEZ S´ADJUDICA LA VICTÒRIA DE XV EDICIÓ DE L´OPEN DE TENIS EN CADIRA DE RODES DE LA CV A ALMUSSAFES\nUn total de 15 tenistes de sis comunitats autònomes han competit en la Copa d'Espanya de Tenis en Cadira de Rodes\nEl passat diumenge, el municipi d'Almussafes va clausurar la quinzena edició de l'Open Comunitat Valenciana que durant tot el cap de setmana s'ha disputat a les pistes de tenis. Les autoritats locals, els col·laboradors del torneig i els membres de l'organització van entregar els trofeus als vencedors, concloses les finals de la Copa d'Espanya de Tenis en cadira de rodes.\nLes complicades condicions climatològiques del passat cap de setmana, i més concretament del dissabte a la vesprada, no han impedit que la Copa d'Espanya de Tenis en cadira de rodes es disputara a la localitat d'Almussafes amb poques incidències. De fet, durant el matí del diumenge dia 29 es van celebrar les finals del torneig nacional que en aquesta edició ha tornat a reunir a quinze de les millors raquetes espanyoles en aquesta especialitat esportiva.\nLa final en la categoria d'individual va enfrontar al riojà Juanjo Rodríguez – setzé en la classificació general - amb l'aragonés Carlos Pina, número quatre d'Espanya. Finalment, Rodríguez es va proclamar campió de l'open després de véncer per 7-6 i 7-5 al seu rival a la pista, un trofeu que li va entregar el regidor d'Esports de l'ajuntament, Carles Grancha. De l'últim partit disputat van sorgir els vencedors en dobles, els aragonesos Carlos Pina i Miguel Tena, que en aquesta ocasió van véncer al doblet gallec format per Daniel Prada i Martín de la Pont per 6-3 i 6-4. Angela Fernandez, monitora del club de tenis Almussafes, i Aurora Lucena, tresorera de l'entitat, els van entregar les copes de campions.\nPer la seua banda, el gallec Martín de la Pont es va proclamar campió a la final de consolació davant del seu col·lega Daniel Prada, sent este últim qui va obtindre el trofeu Fair Play, que destaca la constància i esportivitat en el torneig. Finalment, el tenista Pascual Plaça va aconseguir el títol de millor valencià del torneig.\nLa Copa d'Espanya de Tenis en Cadira de Rodes s'organitza per part del Club de Tenis Almussafes, conjuntament amb FESA (Federació d'Esports Adaptats de la Comunitat Valenciana) i la FEDDF (Federació Espanyola d'Esports de Discapacitats Físics). Consagrat com un dels tornejos més importants de la Comunitat Valenciana, en què cada any es donen cita els millors tenistes d'aquesta especialitat del circuit nacional, el campionat ha comptat enguany amb el patrocini de la Generalitat Valenciana, de la Diputació i de l'Ajuntament d'Almussafes.


Agost: Meló cantalupo | Consumer\nAgost: Meló cantalupo\nAquesta varietat de meló destaca per la seva riquesa en betacaroteno, precursor de la vitamina A de acció antioxidant\nPer xavi 13 de agost de 2007\nEl meló cantalupo (Cucumis melo cantalupensis) ja era conegut en temps dels egipcis i romans. Avui dia, França és el principal país productor d’aquesta varietat, i és per això que se li coneix també com a meló francès. Així mateix, també se li crida meló dolç pel seu sabor i meló groc pel seu color. A Espanya, aquesta varietat es conrea a les regions de Múrcia i Almeria.\nPropi de l’estiu\nEl meló cantalupo difereix del comú quant a forma i color. La seva forma esfèrica i el color groc verdós de la pell són les característiques que més destaquen d’aquest fruit. La grandària és inferior al del meló habitual, i el seu pes oscil·la entre els 700 i els 1500 grams. La seva pell també és més fina, i presenta unes ratlles o vetes longitudinals que van des de la base del fruit fins al peduncle. Convé que aquestes siguin gruixudes i aspres, doncs la pell suau i llisa en aquesta varietat de melons no és un indicatiu de bon estat. La polpa del meló cantalupo té un color ataronjat semblant al de la carabassa. Desprèn una aroma molt característica.\nAquesta varietat es ven al mercat durant tot l’any, encara que la seva millor temporada és la que transcorre entre els mesos de juny i agost. És en aquesta època quan el fruit ha desenvolupat el sabor dolç tan particular que li caracteritza. El color groc de la seva pell pot portar a pensar que estan al punt òptim de maduració. No obstant això, no és així. Un dels indicatius més clars de maduresa en aquest meló és la seva aroma, que ha de ser delicat i dolç.\nEl meló cantalupo, especialment dolç, té un important efecte antioxidant per l’acció de les vitamines A i C\nEl 80% de la composició d’aquesta fruita és aigua, i les escasses calories que aporta es deuen al seu contingut moderat de sucres simples.\nPerò si per alguna cosa destaca el meló cantalupo pel que fa a altres varietats és pel seu elevat contingut en betacaroteno, precursor de la vitamina A, d’acció antioxidant i responsable del color ataronjat de la polpa. A més, aquesta vitamina és un nutrient essencial per a la visió i per al manteniment dels teixits i el cabell. És el propi organisme qui s’encarrega de transformar el betacaroteno en vitamina A conforme ho va necessitant. La vitamina C també destaca en aquesta varietat de meló, i presenta així mateix una acció antioxidant. Entre els minerals, es poden ressaltar principalment el potassi i el magnesi.\nMolt més que unes postres\nEl meló cantalupo pot emprar-se en l’elaboració de moltes receptes i no només com a postres. El seu agradable sabor i la seva textura suau fan que s’adapti a molts aliments, proporcionant un sabor dolç als plats. Un exemple d’això és el tradicional meló amb pernil. Així mateix, es poden preparar refrescants gelats, batuts i fins i tot amanides. Un exemple d’amanida és aquella que combina el meló amb diferents tipus d’enciam, alvocat, pebrot, pinya, síndria i cogombre, ingredients amb els quals s’aconsegueix un plat colorit i molt apetecible.\nAquest fruit també pot emprar-se en l’elaboració d’una recepta tan popular com la del gaspatxo. En aquest cas, el plat rep el nom de gaspatxo de meló. Per elaborar-ho, es barregen alguns aliments típics d’aquest preparat, com la ceba i el pebrot, amb uns altres més nous com la síndria, el suc de taronja, la llima o, en aquest cas concret, el meló cantalupo.\nAquests són alguns exemples de l’ocupació del meló en la cuina:\nCoctail de gambes, meló i alvocat\nPit de pollastre de pollastre a la crema de verdures amb meló\nbetacaroteno cantalupo melón-ca varietat vitamina\n5 plats deliciosos amb meló\nRiscos i beneficis de l’excés de vitamina A


EL BLOG DE LA ROSA: de març 2011\nGairebé podria dir que aquest és un escrit de comiat del blog. No vull dir que no hi torni a escriure, però de moment descansaré una temporada.\nDarrerament m’estava costant trobar de què parlar. Magnifiques excepcions són, per exemple, el Lipdub del darrer sopar, esdeveniments com el de Montserrat o el del Caga tió... però tal com ha crescut i evolucionat el geocatxing a casa nostra, em sembla que em ve gran.\nFa un temps gairebé tot el que hi veia era “bonic” i poques eren les coses que no m’agradaven, però ara ho veig diferent, la balança s’ha inclinat del altre costat, i si hagués d’escriure sobre el que em ve al cap hi haurien masses queixes, i no és un estil que m’agradi.\nLa comunitat geocatxera ha crescut tant que ja tenim geocatxers de tots colors, en tenim de hiper-competitius, de rondinaires, de tramposos, de hiper-susceptibles, de” bronques”... etc. I que consti que jo també m’incloc, com a mínim, amb els rondinaires i una mica amb els tramposos, perquè si apuntar-te un found perquè has ensumat el lloc on havia d’estar un catxé espoliat és fer trampa, que et diguin com resoldre un mistery, o et passin les coordenades, també ho deu ser, no?\nI només un comentari sobre els que els hi agraden les discussions pujades de to, crec que poc a poc s’han anat carregant els fòrums de geocatxing, i no només em refereixo a Catalunya.\nDe tota manera "no hay mal que cien años dure" i potser, passat aquest gran boom, tornarà a estar de moda el geocatxing a l’antiga, ha, ha, ha.\nVull ser optimista.\nNo penso deixar de fer geocatxing, ni vull perdre els companys d’afició que hi he trobat, només deixo el blog per una temporada. Seguirem en contacte.\nPublicat per Rosa Chaler a 6:12 2 comentaris:


L’Ajuntament fa obres de millora a la Casa de la Palmera - Ajuntament de Mataró\nL’Ajuntament fa obres de millora a la Casa de la Palmera\nEl Servei d’Equipaments Municipals està realitzant obres de millora a l’edifici municipal de la Casa de la Palmera, que actualment és la seu de l’Associació de Veïns Mataró Centre, l’associació Voluntaris per al Futur i l’Agrupament Escolta Arrels. Els treballs, que van començar el 13 d’abril, consisteixen en l’enderroc de l’edificació annexa, que té patologies estructurals, i la seva substitució per un mòdul prefabricat entre altres millores.\nLa Casa de la Palmera té adossada una construcció rectangular de planta baixa que data d’entre 1960 i 1973 i és posterior a l’edifici original. Arran d’unes filtracions d’aigua a la coberta es va detectar ciment aluminós. Aquesta circumstància, sumada al deficient estat general d’aquest edifici annex, ha fet optar per l’enderroc. En el seu lloc s’instal·larà un mòdul prefabricat de mides similars.\nA més, s’hi faran altres millores a l’edifici principal: se substituirà la caldera existent per una d’alta eficiència energètica i es reformarà la instal·lació de calefacció i gas; s’adaptarà la instal·lació elèctrica a la normativa actual i es farà una obertura de 2 metres en una paret del primer pis per connectar dos espais. Així mateix, s’esbrossarà la zona exterior i es faran moviments de terres al pati per millorar l’evacuació de l’aigua de pluja.\nL’empresa Afix Constructora, SL és l’adjudicatària de les obres, que tenen un pressupost de 43.963 € (IVA inclòs) i una durada prevista de 3 mesos. Aquesta actuació es finançarà amb els ajuts de la Xarxa de Governs Locals 2012-2015 atorgats a Mataró per la Diputació de Barcelona.


Lloguer de cotxes a Menorca a l'octubre - Solo Ibiza\nLloguer de cotxes a Menorca a l’octubre\nDeixeu un comentari / Lloguer cotxes, Lloguer de cotxes Menorca, No només Eivissa / Per Solo Ibiza\nProbablement l’octubre és un bon moment per visitar l’illa Menorca. No és un mes molt adequada per a famílies amb nens, ja que ja han començat l’escola. Però si és que no té aquest tipus d’inconvenients, pot que ha arribat el moment de fer la maleta i divisió partida cap a aquesta illa coneguda de Illes Balears. Com sempre, recomanem una sèrie de vehicles que convertirà els viatges turístics en una visita més agradable.\nSer la millor manera de moure’s de lloguer de cotxes Menorca i tenim opcions per a tots els gustos i butxaques, des de les més baixes a la gamma més alta. Anem a veure alguns exemples.\nOfertes en lloguer de cotxes a Menorca\nPeugeot 107 o similar. El cotxe més econòmica del mercat és és disponible en un XVII euros al dia amb recollida a l’aeroport propi. Encara que si prefereix cinc portes recomanem classe turista. Per només un euro al dia més gaudiran d’un Volkswagen Polo. Per als qui prefereixen més espai al maleter del Citroen Berlingo pot ser una bona solució. Per uns divuit euros tindrà un a la nostra disposició. Clar que hi ha que prefereixen la comoditat d’un cotxe compacte com el Volkswagen Golf. Aquest vehicle està en el rang que va des de divuit a vint euros per dia. Aquí tenim vehicles grans i segurs com el Renault Modus, el Ford Focus Stationwagon o el Renault Scénic.\nLa gamma més alta de lloguer de cotxes a Menorca\nPujar un pas important en el lloguer de vehicles per passar els rangs intermedi. Els preus d’aquesta categoria, surten d’ells quaranta i cinc per a vehicles com el Toyota Avensis, però es trobar cotxes dins aquest rang realment espectaculars com la Mercedes amb canviar automàtica o l Audi A4 sempre favorit.\nDe cinquanta euros trobarem vehicles especials. El Toyota Rav4 és un clar exemple, però que no se sent temptat per conduir al volant d’aquest autèntic Off-Road. Per a les famílies trobem molts el Ford Galaxy de set places o el Volkswagen Touran 5 + 2 regidors.\nPer descomptat, que prefereixen visitar Menorca a un vehicle de gamma alta. Tant el Renault Megane i Peugeot 206, tant en versió descapotable pot ser una bona opció ara que fins i tot el clima és agradable. O si ho prefereix, la Mercedes E-classe i l’Audi A4 amb canvi automàtic permetrà tot tipus de comoditats.\nSi viatges en grup, la Mercedes Vito serà una elecció perfecta de .\nTenen en té que l’oferta de vehicles pot variar d’un moment a un altre, així com el nombre de models disponibles.


Duolingo – ticsiformacio\nPublicado el 29 abril, 2016 29 abril, 2016 por nusofo\nAprendre anglès jugant, a qualsevol lloc, a qualsevol hora i gratis!\nEn lloc de memoritzar vocabulari, Duolingo es basa en la pràctica. Aprens amb lliçons variades i traduïnt frases i textos adaptats al teu nivell de l’idioma. El sistema (creat per Luis von Ahn) ofereix una plataforma de cursos per aprendre diversos idiomes a través de mecàniques de jocs, pel que, a més d’aprendre, resulta entretingut. Els cursos són molt complets.\nBondats: és 100% gratuït. Las traduccions que realitzes són en realitat per a empreses que les necessiten i paguen a Duolingo per elles, i per això als usuaris els resulta completament gratuït (i no hi ha anuncis tampoc). El pots utilizar via web, o mitjançant les aplicacions mòbils disponibles per a iOS i Android.\nDuolingo /ˈdjuːɵˌlɪŋɡoʊ/ és una plataforma d’aprenentatge virtual d’idiomes i traducció. El 2013, Apple va triar Duolingo com la seva aplicació d’iPhone de l’any, essent la primera vegada que aquest honor és atorgat a una aplicació educativa i va ser l’aplicació més descarregada en la categoria d’educació en Google Play el 2013 i el 2014.\n← Dossier de Juegos de matemáticas para trabajar en Educación Infantil — Orientación Andújar – Recursos Educativos\nNo, si eres profesor de Tecnología no hace falta que caigas en manos de las editoriales — XarxaTIC →


Roses prepara una setmana de Festa Major - Diari de Girona\nRoses prepara una setmana de Festa Major\nEls concerts més destacats de l'escenari de barraques són els valencians Zoo, Seguridad Social i Muchachito. Màgia, contes i festa de l'escuma completen la programació per als més petits\nRoses prepara una setmana de Festa Major roses\nS'acosta la Festa Major de Roses, i el municipi alt-empordanès es prepara per omplir-se de gresca del 10 al 15 d'agost, amb un intens programa d'activitats per a totes les edats i públic: balls populars, competicions esportives, concerts, espectacles infantils i cercaviles.\nA l'escenari de barraques, les principals atraccions seran les actuacions del grup valencià Zoo, divendres 10 d'agost, Seguridad Social, dissabte 11, i Muchachito, que tancarà l'escenari el dimarts 14. A aquests artistes els acompanyaran les actuacions de Julay's, Parrak, els César Meana i Daniel Gol, que rendiran tribut a la discoteca Picasso, a Kontra Pelo, Autoput, i Banannabeach. Els concerts començaran cada dia a les 23h, excepte diumenge, que ho faran una hora més tard, i seran gratuïts.\nEn l'apartat de festes populars i tradicions, múltiples actes portaran l'animació als carrers, com és el cas de les matinades i cercaviles de gegants, els castellers, els balls populars, la missa internacional Oikoumene, les havaneres, el lliurament de la Dracma de Plata de Roses, les danses tradicionals, o l'espectacle de focs artificials com a acte de cloenda de la Festa Major.\nDesprés de l'experiència de les passades edicions, la programació d'enguany tornarà a incloure l'exitosa atracció del Gran tobogan aquàtic i Inflable infantil al carrer Pujada al Puig Rom, que oferirà una jornada de diversió refrescant, diumenge 12 d'agost, en horari de matí i tarda.\nL'esport també té una presència important en la celebració de la Festa Major de Roses, amb la realització de tornejos que, per la seva extensa trajectòria, han assolit ja la categoria d'històrics. És el cas de la Travessia de natació al Port de Roses, que enguany arriba a la seva 82a edició, o la Travessia Local de Natació «Trofeu Enric Badosa», que arriba al 33è aniversari.\nL'espai firal de l'antic càmping Bahía obrirà les seves atraccions del divendres 10 d'agost fins al diumenge 19, cada dia a partir de les 19 h. I per als més petits, també hi ha programada una extensa oferta d'espectacles d'animació, contes a la fresca, festa de l'escuma, cercaviles i màgia.


Sanitat ha informat d'un total de 14.581 nous contagis, i una incidència que se situa ja per sota dels 500 punts\nper Júlia Navarro / Europa Press 12/02/2021 18:15h\nSanitat ha confirmat un total de 14.581 nous contagis i 530 defuncions | GTRES\nLes comunitats autònomes han notificat aquest divendres al Ministeri de Sanitat 14.581 nous casos de COVID-19, 5.566 d'ells diagnosticats en les últimes 24 hores. Aquestes xifres són inferiors a les del mateix dia de la setmana passada, quan es van notificar 28.565 positius.\nLa xifra total de contagis a Espanya s'eleva ja a 3.056.035 des de l'inici de la pandèmia, segons les estadístiques oficials. La incidència acumulada en els últims catorze dies per 100.000 habitants se situa en 496, enfront de 540 ahir. En les passades dues setmanes s'ha registrat un total de 233.256 positius.\nDels 5.566 positius diagnosticats ahir, 478 s'han produït a Andalusia, 344 a Aragó, 249 a Astúries, 57 a Balears, 239 a Canàries, 60 a Cantàbria, 74 a Castella-la Manxa, 573 a Castella i Lleó, 126 a Catalunya, 29 a Ceuta, 213 a la Comunitat Valenciana, 107 a Extremadura, 288 a Galícia, 1.933 a Madrid, 36 a Melilla, 66 a Múrcia, 96 a Navarra, 552 al País Basc i 46 a La Rioja.\nSanitat suma 530 defuncions més en un dia a Espanya\nEn l'informe d'aquest divendres s'han afegit 530 noves defuncions, en comparació amb 513 ahir i 584 el divendres passat. Fins a 64.747 persones amb prova diagnòstica positiva han mort des que el virus va arribar a Espanya, d'acord amb les dades recollides pel Ministeri.\nEn l'última setmana han mort 1.679 persones amb diagnòstic de COVID-19 positiu confirmat a Espanya: 308 a Andalusia, 82 a Aragó, 56 a Astúries, 14 a Balears, 15 a Canàries, 10 a Cantàbria, 144 a Castella-la Manxa, 163 a Castella i Lleó, 85 a Catalunya, una a Ceuta, 312 a la Comunitat Valenciana, 69 a Extremadura, 133 a Galícia, 108 a Madrid, set a Melilla, 68 a Múrcia, 25 a Navarra, 55 al País Basc i 24 a La Rioja.\nActualment, hi ha 22.311 pacients ingressats per COVID-19 en tota Espanya (23.500 ahir) i 4.350 a l'UCI (4.432 ahir). En les últimes 24 hores, s'han produït 1.715 ingressos (1.841 ahir) i 2.819 altes (3.016 ahir). La taxa d'ocupació de llits ocupats per coronavirus se situa en el 17,36 per cent (18,27% ahir) i a l'UCI en el 39,78 per cent (40,51% ahir).\nFins a 4.888 persones han precisat d'hospitalització per COVID-19 en l'última setmana (275.228 en el que portem de pandèmia): 970 a Andalusia, 342 a Aragó, 319 a Astúries, 59 a Balears, 102 a Canàries, 74 a Cantàbria, 109 a Castella-la Manxa, 540 a Castella i Lleó, 309 a Catalunya, una a Ceuta, 728 a la Comunitat Valenciana, 104 a Extremadura, 527 a Galícia, 312 a Madrid, 25 a Melilla, 176 a Múrcia, 61 a Navarra, 57 al País Basc i 73 a La Rioja.\nAixí mateix, s'han registrat 407 ingressos en unitats de vigilància intensiva (UCI) en els últims set dies (23.977 des que el virus va arribar a Espanya): 52 a Andalusia, 26 a Aragó, 26 a Astúries, vuit a Balears, 14 a Canàries, 11 a Cantàbria, 11 a Castella-la Manxa, 27 a Castella i Lleó, 20 a Catalunya, una a Ceuta, 41 a la Comunitat Valenciana, 12 a Extremadura, 87 a Galícia, 12 a Madrid, quatre a Melilla, 24 a Múrcia, cinc a Navarra, 11 al País Basc i 15 a La Rioja.\nDes del passat 1 de febrer i fins al 8 de febrer, les comunitats autònomes han realitzat 1.552.331 proves diagnòstiques, de les quals 896.043 han estat PCR i 656.288 test d'antígens, amb una taxa global per 100.000 habitants de 3.300,99. La taxa total de positivitat se situa en el 9,95 per cent, enfront del 10,36 per cent d'ahir.